### 5.      Nye og ændrede bro- og havnetakster i 2017

**Åbent**

Sagsnr.: 326-2016-43304       J.nr.: 00.30.04           Dokumentnr.:
326-2017-25855

**Sagstype**

Beslutning.

**Resume og sagens baggrund**

Kommunalbestyrelsen vedtog den 12. oktober 2016 takster for
2017 for blandt andet det tekniske område. For området havne indebærer flere
forhold, at der skal tages stilling til både nye og ændrede takster for 2017.
Hertil er der forslag om at indføre en forsøgsordning med at lade [adresse]
indgå i Frihavnsordningen i 2017 og 2018.

**Indstillinger**

Direktøren indstiller

1. at taksterne
godkendes

2. at der i 2017 og
2018 indføres en forsøgsordning med at lade [adresse] indgå i frihavnsordningen,
og

3. at et eventuelt
indtægtstab som følge af frihavnsordningen, indregnes i det administrative grundbudget
for budget 2019 og frem.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

*Ændring af takster for indskud og takster for optagelse
på venteliste*

Ved beregning af takster for 2017 er der blandt andet indeksreguleret
på takst for indskud og takst for optagelse på venteliste. Praksis har
tidligere været, at der ikke indeksreguleres på netop de to takster. En fast
takst på indskud er det enkleste. Brugerne har i forvejen forskellige indskud
afhængig af hvornår indskuddet er betalt - dels har taksterne været forskellige
og dels kan momsandelen også have været forskellig. Det enkleste er derfor at
fastholde taksten for indskud på 280 kr. pr. m2. Tilsvarende ønskes
at taksten for optagelse på venteliste fastholdes på samme sats sådan at det
fortsat er attraktivt at blive optagelse på venteliste.

*Nye takster for [adresse]*

Ved godkendelse af bro- og havnetakster for 2017 blev der
for [adresse] kun medtaget takster for lystbåde. En del af indtægtsgrundlaget
for [adresse] er erhvervsskibe, og der er derfor medtaget forslag til takster
for disse.

*Frihavnsordningen*

I budgetaftalen for budget 2017 - 2020 er der i
hensigtserklæring H12 beskrevet, at "det undersøges om [adresse] kan
indgå i frihavnsordningen. Der sker en afrapportering heraf på planseminaret i
2017". Administrationen har udarbejdet notat om frihavnsordningen. Hvis
[adresse] indgår i frihavnsordningen, forventes et indtægtstab i
størrelsesordenen 10.000 kr. om året afhængig af, hvor stor en andel af
gæstesejlerne, der er en del af frihavnsordningen. Gæstesejlere omfattet af
ordningen skal fortsat afregne forbrug. Der er ikke regnet på gevinsten af
afledte effekter.

Administrationen anbefaler, at der i 2017 og 2018 indføres
en forsøgsordning med at lade [adresse] indgå i frihavnsordningen. [adresse]
Havn har i forvejen en begrænset søgning af gæstesejlere og det vurderes, at
det vil være til fordel for såvel havnen, som for lejerne af bådpladser, at
være med i ordningen.

**Økonomiske konsekvenser**

Det er forbundet med en vis usikkerhed at opgøre
indtægtstabet i forbindelse med forsøg med deltagelse i Frihavnsordning. Et
eventuelt indtægtstab vil blive indregnet i det administrative grundbudget for
budget 2019 og frem.

**Økonomiudvalgets møde den 8.
februar 2017:**

Anbefales.

**Kommunalbestyrelsens møde den 22.
februar 2017:**

Godkendt.

**Bilag**

|  |  |
| --- | --- |
| Notat vedr. frihavnsordning | 326-2016-274126 |
| Nye og ændrede bro- og havnetakster i 2017 | 326-2017-25895 |